Source: https://www.kidsnews.ro/2020/03/09/ludovic-orban-anunta-suspendarea-cursurilor-in-invatamantul-preuniversitar-incepand-de-miercuri/
Timestamp: 2020-07-04 06:09:41+00:00
Document Index: 1517476

Matched Legal Cases: ['Articolul 1', 'Articolul 2', 'Articolul 4', 'Articolul 5', 'Articolul 7', 'Articolul 8', 'Articolul 9']

Ludovic Orban anunţă suspendarea cursurilor în învăţământul preuniversitar începând de miercuri |
9 March 2020 9 March 2020 Redactia Kidsnews.ro	0 Comments cursuri cornavirus, ludovic orban, suspendare cursuri
Premierul interimar Ludovic Orban a anunțat, luni seară, decizia Comitetului Naţional pentru Situaţii Speciale de Urgenţă de a închide unitățile din învățământul preuniversitar din România, în perioada 11-22 martie.
”Am luat decizia de suspendare a cursurilor în învățământul preuniversitar pe o perioadă limitată, între 11-22 martie, inclusiv, cu posibilitate de prelungire. Este o măsură cu caracter preventiv. Primul argument este o creștere a riscului de intrare în țară a unor persoane din zone cu o largă răspândirii a virusului. Este vorba despre opt zile de curs. Grija este de a-i feri pe copii de orice risc de contaminare”, a spus Orban.
– Articolul 1. Se aprobă suspendarea cursurilor din toate unitățile din învățământul preuniversitar de la data de 11 martie până la data de 22 martie, cu posibilitatea de prelungire.
– Articolul 2. Se aprobă suspendarea transportul rutier de persoane, pentru toate cursele efectuate de operatorii de transport spre Italia și dintre Italia, în perioada 10 martie – 31 martie.
– Operatorii de transport rutier care efectuează servicii regulate au obligația de a comunica cetățenilor români faptul că vor intra în carantină sau autoizolare pe teritoriul României.
– Operatorii feroviari vor avea obligația să afișeze mesaje prin care românii din Italia vor fi informați că vor intra în carantină sau izolare pe teritoriul României.
– Articolul 4. Se aprobă sistarea programelor de studii privind schimbul de experiență, cu unități de învățământ din Italia, până la data de 31 martie.
– Articolul 5. Se suspendă stagiile în spitale pentru cursanții școlilor postliceale.
– Articolul 7. Se aprobă desfășurarea reuniunilor de sub 200 de persoane fără avizul DSP.
– Articolul 8. Se aprobă transmiterea unei circulare către instituțiile publice și private în vederea analizării posibilității desfășurării muncii la domiciliu pentru o parte din personal.
– Articolul 9. La nivel național autoritățile intensifică acțiunile preventive în spații publice – gări, autogări, piețe, pentru conștientizarea populației să respecte măsurile de sănătate publică.
Victor Costache, ministrul Sănătăţii: ″Vom implementa un sistem de telemedicină, de monitorizare de la distanţă a celor aflaţi în carantină. Vor fi monitorizate frecvența cardică, frecvența respiratorie, temperatura, locaţie GPS. Va fi imposibil să plece sau să prezinte o alterare a stării de sănătate fără a se ştie în timp real.″
← Benzi desenate de Valentin Iordache și Marian Mirescu, la Palatul Suțu
Măsuri luate de Ministerul Educației și Cercetării ca urmare a Hotărârii nr. 6 a Comitetului Național pentru Situații Speciale de Urgență →
19 August 2019 18 September 2019 Redactia Kidsnews.ro 0
7 January 2016 13 January 2016 Redactia Kidsnews.ro
13 March 2019 15 March 2019 Redactia Kidsnews.ro 0